Kurdistan de verî 3 şaredarîyê pîlî hetê îqtîdarî ra ameyî destsernayene û dima ra MÎT û Wezîrîya Karanê Zereyî keyeyê ke domanê înan tewrê PKK’yî bîyî şawitê verê banê HDP’yî yê Amedî. 47 ciwanê ke newe tewrê gerîlayî bîyî bi eşkerayîyêk cawabê nînan da.
47 ciwanê ke bajaranê cîya-cîyayan ê Kurdistan û Tirkîya ra tewrê gerîlayî bîyî Behdînan de eşkerayîya çapemenîye daye û nê pare kerdî: ‘‘Çîyo ke ma tewr peynî de vanê ma tewr vernîye de vanê. Wa her kes naye bizano ke ma  nê vejîyayîşê xo vera îqtîdaro faşîst, zurker, hîlekar, sextekar, tecawuzkar, îşkencekar, qirkerdox, zîhnîyetê ‘Osmanîyan de kayî nêqedîyenê‘ û sîtemî sey ‘ Hemleya ma do semedê cuya azade û raşte gird xover bide‘ name kenê. Çunku ma vera qetilkerdişanê vera xoverdayîşanê  Şêx Seîd, Seyîd Riza, Dêrsim Zîlan, Koçgîrî û Agîrî, vera îşkence û tecrîdê serê Rayberê Şarê Kurdî Abdullah Ocalanî û vera  newrozan de kuçeyan de erdî ra kaşkerdişê doman, ciwan, cinî û pîran hêrsbîyaye yê.
Keyeyan Şuxulnenê Hetêk ra zî Ciwanan Ser o Bombayan Varnenê
Şima sere de yê ke hetê şarê Kurdî ra ameyî weçînetene heme temsîlkarê dezgehanê demokratîkan, heme kesê ke vera zîhnîyetê şima yê qirkerdoxî vejîyenê tepiştîî eştê zîndanan.Tarîx û xozaya Kurdistanî, heywan, ganî bêgan talan kerdî. Şar vêşan verda bi vergîyanê ci teyareyê şerî girewtî Kurdistan ser o bombayan varnenê. Coka ma hêrsbîyaye yê. Zaf hêrsbîyaye yê.
Bi qeyûman şaredarîyê şarî xesp kerdî. Ma vera sîstemê şima hêrsbîyaye yê. Ciwanê bianorê ke nê sucanê şima qebûl nêkenê û vera şima sere wedaranê, seba ke peyser bîyarê hetêk ra şima keyeyan şuxulnenê, hetê bînî ra bi tanq û topan û teyareyan înan ser o bombayan varnenê û medya de bi zuranê girdan şarî xapînenê. Vera bêşarmîya şima, ma hêrsbîyaye yê.
Ma Rayîrê Xoverdayîş û Mucadeleyî Vîjna
Tayî roşnvîr, nuştox, hunermend, akemîsyen û meleyî yê ke kayanê îqtîdarî yê leşinan de yenê şuxulnayene gama ke Roboskî de teyareyanê şerî 34 domanî qetil kerdî, gama ke Şirnex, Cizîre, Silopî, Nisêbîn, Sûr, Farqîn û Licê de doman, cinî, ciwan û pîrî ganî-ganî bi vêşnayîşî ameyêne qetilkerdne, gama ke meyîtê domananê ke hetê dewletî ra ameyî qetilkerdene dolabê cemedî de ameyêne pawetene ça de bî. Qey o wext dejê dayîkan nêdîyêne? La kayo ke hetê îqtîdar û MÎT’î ra ameyo amadekerdene de ca gênê. Vera na bêehlaqîye ma zaf hêrsbîyaye yê.
Demo peyên de keyeyê ke domanê înan tewrê gerîlayî bîyî înan ser keyê leyşin yenê kaykerdene. Bi zext û kayan keyeyan goreyê polîtîkaya xo şuxulnenê. Tayî keyeyî vera înan reaksîyon danê la çi heyf o ke tayî nê kayanî rê xapîyenê. Ma tîya ra sere de keyeyanê xo heme keyeyan ra vanê ke ma vera îqtîdarê faşîstî rayîrê xoverdayîşî vîjna. No semedê ma anorêk û şeref o.  Wa nê keyeyî propagandaya Suleyman Soysuzî yo ke gonîya Kurdan bişimo mird nêbeno rê mexapîyê. Ciwanê ke nê şarî rê anor dayo qezenckerdene û estbîyayîşê nê şarî pawenê wa fam bikerê.  Cunke cuya azade û raşte tîya ya.‘‘
Ciwanan badê eşkerayîye nameyê xo rayapêroyîye rê eşkera kerdî.
1) Elîf Alpşene
2) Nûrcan Çelîke
3) Pinar Gezgore
4) Ezgî Çinare
5) Gulay Akinci
6) Berfîn Yaşare
7) Dîlan Ozkiliçe
8) Kader Bîlene
9) Derya Kaçare
10) Şenay Harmanci
11) Mahmût Tosûn
12) Huseyîn Akar
13) Ridvan Olmez
14) Lokman Akar
15) Yûsûf Arslan
16) Delal Arslane
17) Şoreş Kalay
18) Firat Demîr
19) Bawer Akboga
20) Kerem Kararagar
21) Mûrat Ersan
22) Serhat Ersan
23) Sûat Parsak
24) Tûran Yunoglû
25) Mazlûm Yilmaz
26) Sîdar Ozdemîr
27) Kawa Şîmşek
28) Erdal Sozlu
29) Emîn Karabag
30) Ceyhûn Pinar
31) Devran Yaman
32) Ozkan Bûgdayci
33) Salîh Karakûş
34) Mazlûm Akça
35) Bawer Yucel
36) Şoreş Çîftçî
37) Cemal Seçkîn
38) Umît Babat
39) Kamûran Kaymaz
40) Emîn Kosene
41) Bunyamîn Çetînkaya
42) Mahîr Çelebî
43) Erdem Çelîk
44) Suleyman Olmez
45) Şervan Akkoyûn
46) Cîhan Kiran
47) Yaren Dundare
